CELEX: 32011R0362
Language: hu
Date: 2011-04-13 00:00:00
Title: A Bizottság 362/2011/EU rendelete ( 2011. április 13. ) a farmakológiai hatóanyagokról és az állati eredetű élelmiszerekben előforduló maximális maradékanyag-határértékek szerinti osztályozásukról szóló 37/2010/EU rendelet mellékletének a monepantel nevű anyag tekintetében történő módosításáról  EGT-vonatkozású szöveg

14.4.2011   
            
            
               HU
            
            
               Az Európai Unió Hivatalos Lapja
            
            
               L 100/26
            
         A BIZOTTSÁG 362/2011/EU RENDELETE
   (2011. április 13.)
   a farmakológiai hatóanyagokról és az állati eredetű élelmiszerekben előforduló maximális maradékanyag-határértékek szerinti osztályozásukról szóló 37/2010/EU rendelet mellékletének a monepantel nevű anyag tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az állati eredetű élelmiszerekben előforduló farmakológiai hatóanyagok maradékanyag-határértékeinek meghatározására irányuló közösségi eljárásokról, a 2377/90/EGK tanácsi rendelet hatályon kívül helyezéséről és a 2001/82/EK európai parlamenti és tanácsi irányelv, valamint a 726/2004/EK európai parlamenti és tanácsi rendelet módosításáról szóló, 2009. május 6-i 470/2009/EK európai parlamenti és tanácsi rendeletre (1) és különösen annak 14. cikkére, összefüggésben a 17. cikkével,
   tekintettel az Európai Gyógyszerügynökségnek az állatgyógyászati készítmények bizottsága által megfogalmazott véleményére,
   mivel:
   
               (1)
            
            
               Az élelmiszer-termelő állatoknak szánt állatgyógyászati készítményekben vagy az állattenyésztésben használt biocid termékekben a 470/2009/EK rendeletnek megfelelően meg kell állapítani az Európai Unióban használni kívánt farmakológiai hatóanyagok maximális maradékanyag-határértékeit.
            
         
               (2)
            
            
               A farmakológiai hatóanyagokat és azoknak az állati eredetű élelmiszerekben előforduló maximális maradékanyag-határértékek szerinti osztályozását a farmakológiai hatóanyagokról és az állati eredetű élelmiszerekben előforduló maximális maradékanyag-határértékek szerinti osztályozásukról szóló, 2009. december 22-i 37/2010/EU bizottsági rendelet (2) tartalmazza.
            
         
               (3)
            
            
               A monepantel a juh- és kecskefélék – kivéve az emberi fogyasztásra szánt tejet termelő állatok – izom-, zsír-, máj- és veseszövetei vonatkozásában engedélyezett anyagként már szerepel a 37/2010/EU rendelet mellékletének 1. táblázatában. Az említett anyagra a kecskefélék vonatkozásában megállapított ideiglenes maximális maradékanyag-határértékek (a továbbiakban: MRL-ek) 2011. január 1-jén hatályukat vesztik.
            
         
               (4)
            
            
               Az Európai Gyógyszerügynökséghez kérelem érkezett a kecskefélékben előforduló monepantel vonatkozásában fennálló ideiglenes MRL-ek hatályának meghosszabbítására.
            
         
               (5)
            
            
               Az állatgyógyászati készítmények bizottsága javaslatot tett a kecskefélékben előforduló monepantelre alkalmazott ideiglenes MRL-ek hatályának meghosszabbítására.
            
         
               (6)
            
            
               A kecskefélékre vonatkozó ideiglenes MRL-ek hatályának meghosszabbítása érdekében ezért a 37/2010/EU rendelet mellékletének 1. táblázatában módosítani kell a monepantelre vonatkozó bejegyzést. A táblázatban feltüntetett, a kecskefélékben előforduló monepantelre vonatkozó ideiglenes MRL-ek 2012. január 1-jén hatályukat vesztik.
            
         
               (7)
            
            
               Az e rendeletben előírt intézkedések összhangban vannak az Állatgyógyászati Készítmények Állandó Bizottságának véleményével,
            
         ELFOGADTA EZT A RENDELETET:
   1. cikk
   A 37/2010/EU rendelet melléklete az e rendelet mellékletében foglaltak szerint módosul.
   2. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2011. április 13-án.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 152., 2009.6.16., 11. o.
   
      (2)  HL L 15., 2010.1.20., 1. o.
   
      MELLÉKLET
      A 37/2010/EU rendelet mellékletének 1. táblázatában a monepantelre vonatkozó bejegyzés helyébe az alábbi bejegyzés lép:
      
         
                     Farmakológiai hatóanyag
                  
                  
                     Jelző maradékanyag
                  
                  
                     Állatfajok
                  
                  
                     Maximális maradékanyag-határérték
                  
                  
                     Célszövetek
                  
                  
                     Egyéb rendelkezések (a 470/2009/EK rendelet 14. cikke (7) bekezdésének megfelelően)
                  
                  
                     Terápiás osztályozás
                  
               
                     „Monepantel
                  
                  
                     Monepantel-szulfon
                  
                  
                     Juhfélék
                  
                  
                     700 μg/kg
                     7 000 μg/kg
                     5 000 μg/kg
                     2 000 μg/kg
                  
                  
                     Izom
                     Zsír
                     Máj
                     Vese
                  
                  
                     Nem használható emberi fogyasztásra szánt tejet termelő állatoknál
                  
                  
                     Paraziták elleni hatóanyagok/Endoparaziták elleni hatóanyagok
                  
               
                     Kecskefélék
                  
                  
                     700 μg/kg
                     7 000 μg/kg
                     5 000 μg/kg
                     2 000 μg/kg
                  
                  
                     Izom
                     Zsír
                     Máj
                     Vese
                  
                  
                     Az ideiglenes maximális maradékanyag-határérték 2012. január 1-jén hatályát veszti.
                     Nem használható emberi fogyasztásra szánt tejet termelő állatoknál
                  
                  
                     Paraziták elleni hatóanyagok/Endoparaziták elleni hatóanyagok”